Document ID: 31995R2810

KOMISSION ASETUS (EY) N:o 2810/95,
annettu 5 päivänä joulukuuta 1995,
sikojen ruhojen ja puoliruhojen tariffiluokittelusta ja tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 11 artiklan 4 kohdan,
sekä katsoo, että
sikojen ruhojen ja puoliruhojen luokittelussa on todettu ongelmia, jotka aiheutuvat siitä, että kokoruhon puoliruhoihin halkaisemisen määritelmä neuvoston asetuksessa (ETY) N:o 2658/87 (3), sellaisena kuin se on viimeksi muutettuna komission asetuksella (EY) N:o 2588/95 (4), vahvistetussa tariffi- ja tilastonimikkeistössä ei täysin vastaa teknistä ja kaupallista käytäntöä; kyseinen määritelmä on mukautettava yhteisen tullitariffin mukaisten tullien yhdenmukaisen soveltamisen varmistamiseksi sianliha-alalla,
asetuksen (ETY) N:o 2759/75 9 artiklan mukaisesti yhteisen tullitariffin tulleja sovelletaan sianliha-alan yhteiseen markkinajärjestelyyn kuuluviin tuotteisiin,
asetuksen (ETY) N:o 2759/75 15 artiklan 1 kohdan säännösten mukaisesti mainitusta asetuksesta seuraava tariffinimikkeistö toistuu yhdistetyssä nimikkeistössä; sen vuoksi sitä on aiheellista muuttaa, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tulleja sianliha-alalla sovellettaessa tämän ryhmän nimikkeissä tarkoitetaan
"ruhoilla ja puoliruhoilla" alanimikkeissä 0203 11 10 ja 0203 21 10 teurastettujen kesyjen sikojen ruhoja, joista on laskettu veri ja poistettu sisälmykset, harjakset ja sorkat. Puoliruho saadaan halkaisemalla kokoruho kunkin kaula-, selkä-, lanne- ja ristinikaman kohdalta sekä rintalastan ja lonkka- ja häpyluun liitoksen kohdalta tai sitä pitkin. Nämä ruhot ja puoliruhot voivat olla päineen, raajoineen, kylkirasvoineen, munuaisineen, saparoineen, palleoineen tai niitä ilman. Puoliruhot voivat olla myös selkäytimineen, aivoineen, kielineen tai niitä ilman. Emakon kokoruhot ja puoliruhot voivat olla nisineen (maitorauhasineen) tai niitä ilman.
2 artikla
Korvataan asetuksen (ETY) N:o 2658/87 liitteessä I olevan 2 ryhmän 2 kohdan A alakohdan a alakohdan lisähuomautus seuraavasti:
"2. A. Tämän ryhmän nimikkeissä tarkoitetaan
a) `ruhoilla tai puoliruhoilla` alanimikkeissä 0203 11 10 ja 0203 21 10 teurastettujen kesyjen sikojen ruhoja, joista on laskettu veri ja poistettu sisälmykset, harjakset ja sorkat. Puoliruho saadaan halkaisemalla kokoruho kunkin kaula-, selkä-, lanne- ja ristinikaman kohdalta sekä rintalastan ja lonkka- ja häpyluun liitoksen kohdalta tai sitä pitkin. Nämä ruhot ja puoliruhot voivat olla päineen, raajoineen, kylkirasvoineen, munuaisineen, saparoineen, palleoineen tai niitä ilman. Puoliruhot voivat olla myös selkäytimineen, aivoineen, kielineen tai niitä ilman. Emakon kokoruhot ja puoliruhot voivat olla nisineen (maitorauhasineen) tai niitä ilman."
3 artikla
Tämä asetus tulee voimaan 1 päivänä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä joulukuuta 1995.

Labels: 3
17
19
6